Diari Oficial de la Generalitat Valenciana


Sumari del DOGV 4723, del 31-03-2004 (2004/3245)

Notificació als oleïcultors amb expedient de verificació del Sistema d'Informació Geogràfica Oleícola de la Comunitat Valenciana afectats de discordances en la campanya 2000/2001, segons el que establix el Reglament CE 2.366/98, de 30 d'octubre, de la Comissió, pel qual s'establixen disposicions d'aplicació del règim d'ajuda a la producció d'oli d'oliva per a les campanyes de comercialització de 1998/1999 a 2003/2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4723

Data del DOGV
:   31-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/3245


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació als oleïcultors amb expedient de verificació del Sistema d'Informació Geogràfica Oleícola de la Comunitat Valenciana afectats de discordances en la campanya 2000/2001, segons el que establix el Reglament CE 2.366/98, de 30 d'octubre, de la Comissió, pel qual s'establixen disposicions d'aplicació del règim d'ajuda a la producció d'oli d'oliva per a les campanyes de comercialització de 1998/1999 a 2003/2004. [2004/3245]
  
El director general de Producció i Comercialització Agrària, de conformitat amb el que disposa l'article 59.5 del la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, notifica als oleïcultors mencionats en l'annex que:
  
«D'acord amb allò que s'ha establit pel Reglament CE 2.366/98 de la Comissió de 30 d'octubre, pel qual s'establixen disposicions d'aplicació del règim d'ajuda a la producció d'oli d'oliva per a les campanyes de comercialització de 1998/1999 a 2003/2004, quant al procediment per a la resolució de discordances, les oliveres declarades pels oleïcultors en la campanya 2000/2001 en cada parcel·la oleícola han sigut objecte de comprovació per mitjà d'encreuament amb les dades contingudes en el Sistema d'Informació Geogràfica Oleícola, d'ara endavant SIG. Com a resultat de la comprovació mencionada, s'ha detectat en les declaracions dels oleïcultors esmentats en l'annex I l'existència de parcel·les discordants ja que les oliveres declarades de forma individual o col·lectiva són superiors a les admissibles per a la dita parcel·la.
  
Per tot això se li concedix un termini de deu dies comptats a partir del següent al de la publicació de la present comunicació perquè presente les modificacions de la seua declaració o al·legacions que considere oportunes, així com per a sol·licitar la realització de comprovacions contradictòries sobre les dades declarades o en el seu cas modificades.
  
Per a la realització de qualsevol de les accions previstes en el paràgraf anterior podrà acudir a la Secció de Producció Vegetal dels Servicis Territorials de la Conselleria d'Agricultura, Pesca i Alimentació que s'indica en la columna Oficina Provincial, on se li facilitarà l'assistència i els impresos necessaris i on podrà examinar, dins del termini fixat per a la resolució de discordances, les dades del SIG que han sigut utilitzades per a la comparació amb les oliveres declarades.
  
En el cas que sol·licite la comprovació contradictòria se li notificarà la data per a la seua realització, els costos de realització de la qual, en cas de no confirmar les dades declarades, d'acord amb el que establix l'article 25 del precitat Reglament CE 2.366/98, seran a càrrec de l'oleïcultor.
  
Quan haja finalitzat el termini establit per a la resolució de les discordances, i si és procedent, una volta realitzades les comprovacions contradictòries sol·licitades, la Conselleria d'Agricultura, Pesca i Alimentació procedirà a determinar les oliveres que s'han de comptabilitzar en cada una de les parcel·les i a la fixació dels percentatges d'excedents d'oliveres declarades, establint si procedix les minoracions o exclusions de l'ajuda, d'acord amb el que establix el mencionat Reglament CE 2.366/98, després d'una resolució prèvia dictada pel director general de la Producció Agrària, d'acord amb la Llei 30/92 de Règim Jurídic de les Administracions Públiques i del Procediment Administratiu Comú.»
  
València, 24 de març de 2004.- El director general de Producció i Comercialització Agrària: José Ramón Pascual Monzó.
  
Oficines provincials
  
Secció de Producció Vegetal d'Alacant. C/ Professor Manuel Sala, 2. 03908 Alacant. Tel. 23 496 28 91.
  
Secció de Producció Vegetal de Castelló. C/ Germans Bou, 47. 12883 Castelló. Tel. 15 731 87 42.